Boer uit meer as R200 000 bedrieg | Maroela Media
Paul Marc Sonnekus (37) het Maandag in die Bethlehem-landdroshof verskyn op aanklag van bedrog.
Sonnekus word daarvan beskuldig dat hy tussen April 2018 en Augustus 2018, toe hy as 'n plaaswerker aangestel is, sy werkgewer se rekening gebruik het om goedere op verskeie geleenthede aan te skaf sonder die boer se toestemming, het kapt. Christopher Singo, woordvoerder van die direktoraat vir prioriteitsmisdaadondersoeke (die Valke), gesê.
"Die werkgewer was nie bewus van onwettige aktiwiteit op sy rekening nie en hy het 'n verlies van sowat R213 500 gely. Die saak is by die polisie aangemeld en die saak is by die Valke se eenheid vir ernstige handelsmisdaad in Bethlehem ingedien vir verdere ondersoek.
"Sonnekus het op 25 Februarie 2021 'n dagvaarding ontvang om op 12 April 2021 in die hof te versky. Hy het versuim om daardie dag in die hof te verskyn en 'n lasbrief vir sy inhegtenisneming is uitgereik. Hy is op 12 Julie 2021 in hegtenis geneem en het dadelik in die hof verskyn."